২০১৫ ক্রিকেট বিশ্বকাপ
ক্রিকেট বিশ্বকাপ ২০১৫ () আইসিসি কর্তৃক পরিচালিত ক্রিকেট বিশ্বকাপ প্রতিযোগিতার একাদশ আসর। ১৪ ফেব্রুয়ারি থেকে ২৯ মার্চ, ২০১৫ তারিখ পর্যন্ত অনুষ্ঠিত এই বিশ্বকাপ অস্ট্রেলিয়া ও নিউজিল্যান্ড - যৌথভাবে আয়োজন করে। সর্বমোট ৪৯টি খেলা অনুষ্ঠিত হবার কথা থাকলেও বাংলাদেশ বনাম অস্ট্রেলিয়ার মধ্যকার খেলাটি বৃষ্টির কারণে পরিত্যক্ত ঘোষিত হয়। তন্মধ্যে অস্ট্রেলিয়ার অ্যাডিলেড, ব্রিসবেন, ক্যানবেরা, হোবার্ট, মেলবোর্ন, পার্থ ও সিডনির ১৪ মাঠে ২৬টি এবং নিউজিল্যান্ডের ৭ শহর - অকল্যান্ড, ক্রাইস্টচার্চ, ডুনেডিন, হ্যামিল্টন, নেপিয়ার, ওয়েলিংটন ও নেলসনে ২৩টি খেলা আয়োজনের সিদ্ধান্ত নেয়া হয়।
২০১৪-১৫ দুবাই ত্রি-দেশীয় সিরিজ
দুবাই ত্রি-দেশীয় সিরিজ ২০১৪-১৫ একটি আন্তর্জাতিক ক্রিকেট প্রতিযোগিতা যা সংযুক্ত আরব আমিরাতে ৮ থেকে ১৯ জানুয়ারি ২০১৫ পর্যন্ত অনুষ্ঠিত হয়। এটি ২০১৫ ক্রিকেট বিশ্বকাপের জন্য অনুশীলনমূলক হিসাবে আফগানিস্তান, আয়ারল্যান্ড এবং স্কটল্যান্ডের মধ্যকার একটি ত্রি-দেশীয় সিরিজ ছিল। প্রতিযোগিতার শেষ খেলায় কোন ফলাফল না হওয়ায় আয়ারল্যান্ড পয়েন্ট টেবিলের শীর্ষ দল হিসাবে প্রতিযোগিতা শেষ করে।